CELEX: 
Language: fi
Date: 2021-03-24 00:00:00
Title: KOMISSION DELEGOITU ASETUS (EU) …/…, delegoitujen asetusten (EU) N:o 1003/2013 ja (EU) 2019/360 muuttamisesta Euroopan arvopaperimarkkinaviranomaisen kauppatietorekistereiltä vuodelta 2021 perimien vuotuisten valvontamaksujen osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Euroopan valvontaviranomaisen (Euroopan arvopaperimarkkinaviranomainen) perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1095/2010
                  1
                62 artiklassa säädetään, että Euroopan arvopaperimarkkinaviranomaisen, jäljempänä ’ESMA’, tulot muodostuvat unionin säädöksissä tarkemmin säädetyissä tapauksissa suoritettavista maksuista, kansallisten viranomaisten rahoitusosuuksista, unionin avustuksesta ja jäsenvaltioiden tai tarkkailijoiden mahdollisista vapaaehtoisista rahoitusosuuksista sekä sovituista maksuista, joita kannetaan yhden tai useamman toimivaltaisen viranomaisen nimenomaan pyytämistä julkaisuista, koulutuksesta ja muista ESMAn tarjoamista palveluista.
            
            
               ESMA valvoo unionissa kauppatietorekistereitä, jotka ovat johdannaisia ja arvopapereilla toteutettavia rahoitustoimia koskevien tietojen keruusta ja ylläpidosta vastaavia infrastruktuureja. ESMA antaa kauppatietorekistereille toimiluvan ja valvoo, että ne noudattavat asiaankuuluvia sääntelyvaatimuksia. Kauppatietorekisterit maksavat ESMAlle kertaluonteisen rekisteröintimaksun ja vuotuisen valvontamaksun.
            
            
               Kauppatietorekisterien ESMAlle suorittamat maksut lasketaan käyttämällä kahdessa eri delegoidussa asetuksessa vahvistettua menetelmää, joista toinen koskee kauppatietorekisterien johdannaistoimintaa
                  2
                ja toinen arvopapereilla toteutettavia rahoitustoimia
                  3
               . Komissio antoi nämä delegoidut asetukset ESMAn annettua teknisen lausuntonsa. Asetukset perustuivat Euroopan markkinarakenneasetuksen
                  4
               , jäljempänä ’EMIR-asetus’, 72 artiklan ja arvopapereilla toteutettavista rahoitustoimista annetun asetuksen
                  5
               , jäljempänä ’SFTR-asetus’ 11 artiklan mukaisiin periaatteisiin: 
            
            
               –maksujen on kokonaan katettava ESMAlle kauppatietorekisterien rekisteröinnistä, tunnustamisesta ja valvonnasta aiheutuvat välttämättömät menot; ja  
            
            
               –kauppatietorekisteriltä perittävän maksun on oltava oikeassa suhteessa kyseisen kauppatietorekisterin liikevaihtoon. Lisäksi lainsäätäjä on sisällyttänyt asetuksella 2019/834
                  6
               , jäljempänä ’EMIR REFIT -asetus’, tehdyillä muutoksilla EMIR-asetukseen vaatimuksen, jonka mukaan kauppatietorekisteriltä veloitettavan maksun määrän on katettava kaikki kohtuulliset hallinnolliset kustannukset, joita ESMAlle aiheutuu sen rekisteröinti- ja valvontatoimista.
            
            
               EU:n kauppatietorekisterien tilanne on muuttunut merkittävästi 1. tammikuuta 2021 jälkeen. Vain kaksi niistä neljästä kauppatietorekisteristä, jotka ennen 1. tammikuuta 2021 olivat sijoittautuneet Yhdistyneeseen kuningaskuntaan, on siirtänyt toimintansa EU:hun ja jatkaa palvelujen tarjoamista unionissa. Tätä varten ne ovat perustaneet uusia unioniin sijoittautuneita yhteisöjä. 
            
            
               Nämä uudet kauppatietorekisterit aloittivat toimintansa unionissa tammikuussa 2021. Jotta voidaan varmistaa, että ne maksavat valvontamaksun, joka on oikeassa suhteessa niiden EU:ssa tänä vuonna kertyneeseen todelliseen liikevaihtoon, komissio ehdottaa, että kumpaankin kauppatietorekisterien ESMAlle suorittamia maksuja koskevaan delegoituun asetukseen eli delegoituun asetukseen (EU) N:o 1003/2013 ja delegoituun asetukseen 2019/360 lisätään uusi artikla. Jotta voidaan ottaa paremmin huomioon muutokset, joita EU:n kauppatietorekisterien toimintaympäristössä tapahtuu, uudessa artiklassa olisi säädettävä sovellettavan liikevaihdon laskennassa käytettävästä viiteajanjaksosta, jota käytetään laskettaessa kauppatietorekisterien ESMAlle vuonna 2021 suoritettavia vuosimaksuja. 
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Menettelyihin liittyvät näkökohdat
            
            
               Marraskuussa 2020 ESMA pyysi komissiota muuttamaan menetelmää, jolla lasketaan, kuinka suuri vuosimaksu kauppatietorekisterien on suoritettava ESMAlle vuonna 2021. ESMA ehdotti kauppatietorekisterien sovellettavan liikevaihdon laskennassa käytettävän viiteajanjakson muuttamista vuodesta 2020 vuoden 2021 tammikuusta kesäkuuhun. 
            
            
               Komissio kuuli 22. joulukuuta 2020 ja 11. tammikuuta 2021 välisenä aikana Euroopan arvopaperikomitean asiantuntijaryhmää, jäljempänä ’EGESC’, kirjallisella menettelyllä. EGESC koostuu jäsenvaltioiden, Euroopan keskuspankin, Euroopan parlamentin talous- ja raha-asioiden valiokunnan sihteeristön ja ESMAn edustajista. EGESC:n jäsenet olivat pitkälti samaa mieltä ehdotetusta lähestymistavasta, eikä merkittäviä vastalauseita esitetty, vaikka muutamat jäsenvaltiot toivat esiin vaihtoehtoisia ideoita tilanteen ratkaisemiseksi. Yksi jäsenvaltio ilmaisi huolensa ajoituksesta, koska menetelmään tehtävän muutos tulisi voimaan vuonna 2021, eli samana vuonna, jona sitä aletaan soveltaa. Ehdotettujen muutosten toteuttamatta jättämisen seuraukset oikeuttavat kuitenkin sen, että kauppatietorekisterien vuonna 2021 maksamien vuotuisten maksujen laskentamenetelmää on pikaisesti muutettava. 
            
            
               Lisäksi tämä delegoitu säädös on julkaistu paremman sääntelyn suuntaviivojen mukaisesti palautteen antamista varten 9. helmikuuta 2021 ja 9. maaliskuuta 2021 välisenä aikana. Komissio ei saanut minkäänlaista palautetta ehdotuksesta delegoiduksi säädökseksi. 
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen 1 artiklassa vahvistetaan vuodelta 2021 veloitettava vuotuinen valvontamaksu, joka kauppatietorekisterien on maksettava EMIR-asetuksen mukaisesta toiminnastaan. 
            
            
               Asetuksen 2 artiklassa vahvistetaan vuodelta 2021 veloitettava vuotuinen valvontamaksu, joka kauppatietorekisterien on maksettava SFTR-asetuksen mukaisesta toiminnastaan.
            
            
               Asetuksen 3 artiklassa vahvistetaan säädöksen voimaantulopäivä. 
            
            
               4.VAIKUTUSTEN ARVIOINTI
            
         
         
            
               Ehdotettujen muutosten tavoitteena on jakaa maksuvelvollisuus yksittäisten kauppatietorekisterien kesken siten, että EMIR- ja SFTR-asetuksissa vahvistettua suhteellisuusperiaatetta noudatetaan ja samalla annetaan ESMAlle mahdollisuus varmistaa, että kaikki sen kauppatietorekisterien valvontaan liittyvät kustannukset katetaan. Seuraavia kolmea vaihtoehtoa on pidetty mahdollisina ratkaisuina:
            
            
               (1)Lisätään unionin uusien kauppatietorekisterien sovellettava liikevaihto samaan konserniin kuuluvien Yhdistyneen kuningaskunnan kauppatietorekisterien sovellettavaan liikevaihtoon;
            
            
               (2)Muutetaan sovellettavan liikevaihdon viiteajanjaksoa niin, että se ei ole vuoden 2020 tammikuun ja joulukuun välinen aika vaan vuoden 2021 tammikuun ja kesäkuun välinen aika;
            
            
               (3)Ei muuteta voimassa olevia sääntöjä, jolloin noudatettaisiin delegoidun asetuksen (EU) N:o 1003/2013 3 artiklan 2 kohtaa ja delegoidun asetuksen (EU) 2019/360 2 artiklan 4 kohtaa, joiden nojalla ESMA voi ekstrapoloida koko vuodelle (n – 1) sovellettavan liikevaihdon, joka on laskettu niin monelta kuukaudelta kuin kauppatietorekisteri on ollut toiminnassa vuonna (n – 1), jos kauppatietorekisteri ei ollut toiminnassa koko vuotta.
            
            
               Ensimmäisessä vaihtoehdossa ongelmana on se, että siinä ei oteta asianmukaisesti huomioon suhteellisuusperiaatetta tapauksissa, joissa Yhdistyneen kuningaskunnan kauppatietorekisterin toimintaa ei siirretä tai siitä siirretään unioniin vain osa samalla kun muuta toimintaa jatketaan Yhdistyneessä kuningaskunnassa. Unionin kauppatietorekisterien tietojen lisääminen Yhdistyneen kuningaskunnan tytäryhtiöistä saatuihin tietoihin voisi tuottaa tulokseksi unionin uusien kauppatietorekisterien todellista toimintaa suurempia volyymeja. Lisäksi unionin kauppatietorekisterit saattavat olla huolissaan siitä, että niiden on annettava Euroopan valvontaviranomaisena toimivalle ESMAlle tietoja niiden Yhdistyneen kuningaskunnan tytäryhtiöistä, jotka sijaitsevat 1. tammikuuta 2021 alkaen kolmannessa maassa. On myös epäselvää, onko tämä lähestymistapa täysin säännösten nykyisen sanamuodon mukainen. Näiden seikkojen vuoksi tämä vaihtoehto ei olisi riittävän oikeasuhteinen, minkä vuoksi se hylättiin. 
            
            
               Kolmanteen vaihtoehtoon liittyy myös haasteita suhteellisuusperiaatteen suhteen. Jos liiketoiminnan siirto Yhdistyneen kuningaskunnan kauppatietorekistereistä hiljattain rekisteröityihin unionin kauppatietorekistereihin tapahtui vasta 1. tammikuuta 2021, vuoden 2020 (olemattomaan tai pieneen) liikevaihtoon perustuva ekstrapolointi ei anna asianmukaista arviota toiminnasta vuonna 2021. Jotta ESMAn valvontamaksut saataisiin kuvatussa skenaariossa katettua kokonaisuudessaan, EU:ssa ennen 1. tammikuuta 2021 toimineilta unionin kauppatietorekistereiltä pitäisi veloittaa kohtuuton maksu, ja ne joutuisivat vuonna 2021 maksamaan vuotuisen valvontamaksun miltei kokonaan, vaikka ne eivät olisi yksinään vastuussa ESMAn valvontakustannusten kokonaismäärästä vuonna 2021. Käytännössä kun otetaan huomioon ESMAn vuoden 2021 talousarvioesitys
                  7
               , jonka mukaan kauppatietorekisterien maksut olisivat arviolta yli 3,6 miljoonaa euroa, jos delegoituja asetuksia (EU) N:o 1003/2013 ja (EU) 2019/360 ei muuteta, uudet kauppatietorekisterit suorittaisivat kumpikin vuosittain yhteensä 60 000 euron maksun (sisältäen johdannaiset ja arvopapereilla toteutettavat rahoitustoimet); ennen 1. tammikuuta 2021 toiminnassa olleiden kahden unionin kauppatietorekisterin olisi maksettava loput 3,5 miljoonaa euroa. Muussa tapauksessa ESMAn kauppatietorekisterien valvontaan tarkoitettua alustavaa talousarviota olisi pienennettävä huomattavasti, millä olisi todennäköisesti pitkän aikavälin vaikutuksia vuoden 2021 jälkeenkin, ja vaarana olisi riittämätön valvonta vähäisten valvontaresurssien vuoksi. 
            
            
               Kuvatussa skenaariossa on näin ollen myös tässä vaihtoehdossa huomattavia puutteita suhteellisuusperiaatteen ja kauppatietorekisterien asianmukaisen valvonnan osalta. 
            
            
               Vaihtoehdolla 2 ei ole samoja haittavaikutuksia kuin vaihtoehdoilla 1 ja 3. Se valitaan seuraavista syistä:
            
            
               i) se perustuu kuluvan vuoden tietoihin, jotka vastaavat todellista markkinaosuutta brexitin jälkeen;
            
            
               ii) se vastaa asiakkaiden uutta jakautumista brexitin jälkeen, kun kauppatietorekistereillä ei välttämättä ole seuraajaa EU:ssa ja niiden asiakkaiden on siirryttävä unionin muihin kauppatietorekistereihin;
            
            
               iii) kun EMIR- ja SFTR-asetuksia alettiin soveltaa, niiden soveltamisalaan kuuluviin kauppatietorekistereiden järjestelmiin sovellettiin tammi–kesäkuun tietoihin perustuvaa lähestymistapaa, jolloin vuodesta (n – 1) ei ollut tietoja, joihin arviot olisi voitu perustaa (EMIR-asetuksen osalta vuosi 2014, SFTR-asetuksen osalta vuosi 2020). Näin ollen tätä lähestymistapaa on noudatettu ennenkin.
            
            
               5.DELEGOIDUN SÄÄDÖKSEN TALOUSARVIOVAIKUTUKSET
            
            
               ESMA-asetuksen 62 artiklan, EMIR-asetuksen 72 artiklan ja SFTR-asetuksen 11 artiklan mukaan unionin kauppatietorekisterien ESMAlle suorittamat maksut ovat osa ESMAn talousarviota, ja ne olisi asetettava sellaiselle tasolle, että ESMA kykenee kattamaan kauppatietorekisterien rekisteröinnistä ja valvonnasta aiheutuvat välttämättömät kustannuksensa kokonaan. 
            
            
               Delegoituihin asetuksiin (EU) N:o 1003/2013 ja (EU) 2019/360 ehdotettujen muutosten ei kuitenkaan pitäisi vaikuttaa lainkaan ESMAn talousarvioon eikä kohtuuttomasti kauppatietorekistereihin. Kuten edellä selitettiin, nämä muutokset mahdollistavat maksuvelvollisuuden jakamisen unionin kauppatietorekisterien kesken tavalla, joka on oikeassa suhteessa niiden liikevaihtoon. 
            
            
               Ehdotetut muutokset eivät vaikuta Euroopan unionin yleiseen talousarvioon (pääluokka ”Komissio”) otettuun unionin avustukseen, joka asetuksen (EU) N:o 1095/2010 62 artiklan 1 kohdan b alakohdan nojalla muodostaa osan ESMAn tuloista. 
            
            
               KOMISSION DELEGOITU ASETUS (EU) …/…,
            
            
               annettu 24.3.2021,
            
            
               delegoitujen asetusten (EU) N:o 1003/2013 ja (EU) 2019/360 muuttamisesta Euroopan arvopaperimarkkinaviranomaisen kauppatietorekistereiltä vuodelta 2021 perimien vuotuisten valvontamaksujen osalta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
         
         
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon OTC-johdannaisista, keskusvastapuolista ja kauppatietorekistereistä 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 648/2012
                  8
                ja erityisesti sen 72 artiklan 3 kohdan,
            
            
               ottaa huomioon arvopapereilla toteutettavien rahoitustoimien ja uudelleenkäytön raportoinnista ja läpinäkyvyydestä sekä asetuksen (EU) N:o 648/2012 muuttamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2365
                  9
                ja erityisesti sen 11 artiklan 2 kohdan,
            
            
               sekä katsoo seuraavaa:
            
            
               (1)Kauppatietorekisterien ESMAlle suorittamat maksut lasketaan käyttämällä delegoiduissa asetuksissa (EU) N:o 1003/2013 ja (EU) 2019/360 vahvistettua menetelmää. Kyseisissä delegoiduissa asetuksissa sovellettavan liikevaihdon viiteajanjakso on sitä vuotta edeltävä vuosi, jona maksut suoritetaan.
            
            
               (2)Yhdistynyt kuningaskunta erosi Euroopan unionista ja Euroopan atomienergiayhteisöstä 1 päivänä helmikuuta 2020. Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 126 artiklassa määrätyn siirtymäkauden mukaisesti unionin oikeutta lakattiin soveltamasta Yhdistyneeseen kuningaskuntaan ja Yhdistyneessä kuningaskunnassa 31 päivänä joulukuuta 2020.
            
            
               (3)Kaksi Yhdistyneeseen kuningaskuntaan sijoittautunutta kauppatietorekisteriä siirsi osan palveluistaan ja toiminnastaan unioniin voidakseen jatkaa palvelujensa ja toimintansa tarjoamista unioniin sijoittautuneille vastapuolille. Tämä on muuttanut unionissa toimivien kauppatietorekisterien määrää merkittävästi. 
            
            
               (4)Unionin uudet kauppatietorekisterit aloittivat toimintansa unionissa tammikuussa 2021, eikä niillä ollut vuonna 2020 toimintaa juuri lainkaan. Niiden vuotuinen valvontamaksu vuodelta 2021 olisi näin ollen pieni, vaikka niiden toiminta on todennäköisesti huomattavaa. Jotta voidaan varmistaa, että niiltä perittävä maksu on oikeassa suhteessa niiden todelliseen liikevaihtoon unionissa, niiden vuotuinen valvontamaksu vuodelta 2021 olisi laskettava vuoden 2021 alkupuoliskon sovellettavan liikevaihdon perusteella. 
            
            
               (5)Jotta ESMA voisi veloittaa kauppatietorekistereiltä vuonna 2021 maksut oikeasuhteisella tavalla ja samalla kattaa kaikki niiden valvontaan liittyvät kustannukset, kauppatietorekisterien ESMAlle vuonna 2021 suorittamien vuosimaksujen laskennassa käytettävää viiteajanjaksoa on tarpeen muuttaa. Koska ESMA on rekisteröinyt asianomaiset kauppatietorekisterit sekä asetuksen (EU) N:o 648/2012 että asetuksen (EU) 2015/2365 nojalla, kyseistä viiteajanjaksoa koskevat muutokset olisi tehtävä yhtä aikaa kumpaankin asetukseen. 
            
            
               (6)Delegoituja asetuksia (EU) N:o 1003/2013 ja (EU) 2019/360 olisi sen vuoksi muutettava. 
            
            
               (7) Tämän asetuksen olisi tultava voimaan kiireellisesti, jotta tosiasiallista ja tehokasta valvontaa ja täytäntöönpanoa voitaisiin helpottaa välittömästi,
            
            
               ON HYVÄKSYNYT TÄMÄN ASETUKSEN:
            
            
               1 artikla 
               Delegoidun asetuksen (EU) N:o 1003/2013 muuttaminen
            
            
               Lisätään delegoituun asetukseen (EU) N:o 1003/2013 15 a artikla seuraavasti:
            
            
               ”15 a artikla 
               Joulukuun 31 päivänä 2020 rekisterissä olevien kauppatietorekisterien vuotuinen valvontamaksu vuonna 2021
            
            
               1.Kauppatietorekistereiltä, jotka 31 päivänä joulukuuta 2020 ovat jo arvopaperimarkkinaviranomaisen rekisteröimiä, kannetaan 7 artiklan mukaisesti laskettu vuotuinen valvontamaksu vuodelta 2021. Sovellettaessa 7 artiklan 2 kohdan c alakohtaa kauppatietorekisterien sovellettava liikevaihto lasketaan kuitenkin 2 kohdan mukaisesti.
            
            
               2.Sovellettaessa 1 kohtaa kauppatietorekisterin sovellettava liikevaihto saadaan ottamalla yksi kolmasosa kustakin seuraavasta määrästä ja laskemalla nämä kolmannekset yhteen:
            
            
               (a)tuotot, jotka saadaan johdannaisia koskevien tietojen keskitettyyn keruuseen ja ylläpitoon liittyvistä kauppatietorekisterin ydintoiminnoista 1 päivän tammikuuta 2021 ja 30 päivän kesäkuuta 2021 välisenä aikana, jaettuina kokonaistuotoilla, jotka saadaan johdannaisia koskevien tietojen keskitettyyn keruuseen ja ylläpitoon liittyvistä kaikkien kauppatietorekistereiden ydintoiminnoista saman ajanjakson aikana;
            
            
               (b)kauppatietorekisterille 1 päivän tammikuuta 2021 ja 30 päivän kesäkuuta 2021 välisenä aikana ilmoitettavien kauppojen määrä jaettuna kaikille rekisteröidyille kauppatietorekistereille saman ajanjakson aikana ilmoitettavien kauppojen kokonaismäärällä;
            
            
               (c)kauppatietorekisterissä olevien rekisteröityjen avointen kauppojen määrä 30 päivänä kesäkuuta 2021 jaettuna kaikissa rekisteröidyissä kauppatietorekistereissä 30 päivänä kesäkuuta 2021 olevien rekisteröityjen avointen kauppojen kokonaismäärällä.
            
         
         
            
               3.Edellä 1 kohdassa tarkoitetun vuotuisen valvontamaksun määrästä vähennetään kaikki määrät, jotka kauppatietorekisteri on jo maksanut 11 artiklan 1 kohdan mukaisesti ennen [julkaisutoimisto: lisätään tämän asetuksen voimaantulopäivä].
            
            
               Jos kauppatietorekisterin 11 artiklan 1 kohdan mukaisesti ennen [julkaisutoimisto: lisätään tämän asetuksen voimaantulopäivä] jo maksama määrä on suurempi kuin 1 kohdan mukaisesti laskettu vuotuinen valvontamaksu, arvopaperimarkkinaviranomainen palauttaa erotuksen kauppatietorekisterille.
            
            
               4.Poiketen siitä, mitä 11 artiklan 1 kohdassa säädetään, 1 kohdassa tarkoitettujen kauppatietorekisterien vuotuinen valvontamaksu vuodelta 2021 on maksettava 31 päivänä lokakuuta 2021.
            
            
               5.Arvopaperimarkkinaviranomainen lähettää 1 kohdassa tarkoitetuille kauppatietorekistereille laskun vuotuisesta valvontamaksusta vuodelta 2021 vähintään 30 päivää ennen maksupäivää.
            
            
               6.Kun vuoden 2021 tarkastetut tilinpäätökset tulevat saataville, 1 kohdassa tarkoitettujen kauppatietorekisterien on ilmoitettava arvopaperimarkkinaviranomaiselle 3 artiklan 1 kohdassa tarkoitetut indikaattorit vuodelta 2021.
            
            
               Kauppatietorekistereiltä veloitetaan vuodelta 2021 tosiasiallisesti suoritetun vuotuisen valvontamaksun ja sen vuotuisen valvontamaksun välinen erotus, joka olisi pitänyt maksaa vuodelta 2021, jos sovellettavan liikevaihdon laskenta olisi perustunut ensimmäisen alakohdan nojalla ilmoitettuihin indikaattoreihin.
            
            
               Arvopaperimarkkinaviranomainen lähettää kauppatietorekistereille laskun toisen alakohdan mukaisesta lisämaksusta vähintään 30 päivää ennen maksupäivää.”
            
            
               2 artikla 
               Delegoidun asetuksen (EU) 2019/360 muuttaminen
            
            
               Lisätään delegoituun asetukseen (EU) 2019/360 15 a artikla seuraavasti:
            
            
               ”15 a artikla 
               Niiltä kauppatietorekistereiltä vuodelta 2021 perittävä vuotuinen valvontamaksu, jotka ovat rekisterissä 31 päivänä joulukuuta 2020
            
            
               1.Kauppatietorekistereiltä, jotka 31 päivänä joulukuuta 2020 ovat jo arvopaperimarkkinaviranomaisen rekisteröimiä, kannetaan 6 artiklan mukaisesti laskettu vuotuinen valvontamaksu vuodelta 2021. Sovellettaessa 6 artiklan 2 kohdan b alakohtaa kauppatietorekisterien sovellettava liikevaihto lasketaan kuitenkin 2 kohdan mukaisesti.
            
            
               2.Sovellettaessa 1 kohtaa kauppatietorekisterin sovellettava liikevaihto saadaan laskemalla yhteen:
            
            
               –tuotot arvopapereilla toteutettavia rahoitustoimia koskevien tietojen keskitetystä keruusta ja ylläpidosta muodostuvista ydintoiminnoista 1 päivän tammikuuta 2021 ja 30 päivän kesäkuuta 2021 väliseltä jaksolta, ja
            
            
               –kauppatietorekisterin 2 artiklan 1 ja 2 kohdan mukaiset sovellettavat tuotot oheispalveluista 1 päivän tammikuuta 2021 ja 30 päivän kesäkuuta 2021 väliseltä jaksolta,
            
            
               ja jakamalla saatu tulos seuraavien erien summalla:
            
            
               –kaikkien rekisteröityjen kauppatietorekisterien kokonaistuotot arvopapereilla toteutettavia rahoitustoimia koskevien tietojen keskitetystä keruusta ja ylläpidosta muodostuvista ydintoiminnoista 1 päivän tammikuuta 2021 ja 30 päivän kesäkuuta 2021 väliseltä jaksolta, ja
            
            
               –kaikkien rekisteröityjen kauppatietorekisterien 2 artiklan 1 ja 2 kohdan mukaiset sovellettavat tuotot oheispalveluista 1 päivän tammikuuta 2021 ja 30 päivän kesäkuuta 2021 väliseltä jaksolta.
            
            
               3.Edellä 1 kohdassa tarkoitetun vuotuisen valvontamaksun määrästä vähennetään kaikki määrät, jotka kauppatietorekisteri on jo maksanut 10 artiklan 1 kohdan mukaisesti ennen [julkaisutoimisto: lisätään tämän asetuksen voimaantulopäivä].
            
            
               Jos kauppatietorekisterin 10 artiklan 1 kohdan mukaisesti ennen [julkaisutoimisto: lisätään tämän asetuksen voimaantulopäivä] jo maksama määrä on suurempi kuin 1 kohdan mukaisesti laskettu vuotuinen valvontamaksu, arvopaperimarkkinaviranomainen palauttaa erotuksen kauppatietorekisterille.
            
            
         
         
            
               4. Poiketen siitä, mitä 10 artiklan 1 kohdassa säädetään, 1 kohdassa tarkoitettujen kauppatietorekisterien vuotuinen valvontamaksu vuodelta 2021 on maksettava 31 päivänä lokakuuta 2021.
            
            
               5.Arvopaperimarkkinaviranomainen lähettää 1 kohdassa tarkoitetuille kauppatietorekistereille laskun vuotuisesta valvontamaksusta vuodelta 2021 vähintään 30 päivää ennen maksupäivää.
            
            
               6.Kun vuoden 2021 tarkastetut tilinpäätökset tulevat saataville, 1 kohdassa tarkoitettujen kauppatietorekisterien on ilmoitettava arvopaperimarkkinaviranomaiselle 2 artiklan 3 kohdassa tarkoitetut indikaattorit vuodelta 2021.
            
            
               Kauppatietorekistereiltä veloitetaan vuoden 2021 tosiasiallisesti suoritetun vuotuisen valvontamaksun ja sen vuotuisen valvontamaksun välinen erotus, joka olisi pitänyt maksaa vuodelta 2021, jos sovellettavan liikevaihdon laskenta olisi perustunut ensimmäisen alakohdan nojalla ilmoitettuihin indikaattoreihin.
            
            
               Arvopaperimarkkinaviranomainen lähettää kauppatietorekistereille laskun toisen alakohdan mukaisesta lisämaksusta vähintään 30 päivää ennen maksupäivää.”
            
            
               3 artikla 
               Voimaantulo
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 24.3.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 331, 15.12.2010, s. 84.
               
               
                  
                     (2)
                  
                        Komission delegoitu asetus (EU) N:o 1003/2013, annettu 12 päivänä heinäkuuta 2013, Euroopan parlamentin ja neuvoston asetuksen (EU) N:o 648/2012 täydentämisestä Euroopan arvopaperimarkkinaviranomaisen kauppatietorekistereiltä kantamien maksujen osalta.
               
               
                  
                     (3)
                  
                        Komission delegoitu asetus (EU) 2019/360, annettu 13 päivänä joulukuuta 2018, Euroopan parlamentin ja neuvoston asetuksen (EU) 2015/2365 täydentämisestä Euroopan arvopaperimarkkinaviranomaisen kauppatietorekistereiltä perimien maksujen osalta.
               
               
                  
                     (4)
                  
                        Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä.
               
               
                  
                     (5)
                  
                        Euroopan parlamentin ja neuvoston asetus (EU) 2015/2365 arvopapereilla toteutettavien rahoitustoimien ja uudelleenkäytön raportoinnista ja läpinäkyvyydestä.
               
               
                  
                     (6)
                  
                        EUVL L 141, 28.5.2019, s. 42–63.
               
               
                  
                     (7)
                  
                        
                  ESMA 2021 Annual Work Programme
                  , s. 54.
               
               
                  
                     (8)
                  
                        EUVL L 201, 27.7.2012, s. 1. 
               
               
                  
                     (9)
                  
                        EUVL L 337, 23.12.2015, s. 1.